राज्य भर में ’आऊटपेशंेट ओपीओड अस्सिटेड ट्रीटमेंट कलीनिक’ की शानदार सफलता के बाद, 16 ओ.ओ.ए.टी. क्लीनिक लुधियाना जिले में खोले गए हैं जिनमें 858 नशे के आदी मरीजों का इलाज करवाया जा रहा है। इस बारे जानकारी देते हुए डिप्टी कमिशनर श्री प्रदीप कुमार अग्रवाल ने कहा कि ग्रामीण स्तर पर स्वास्थ्य सेवाएं और नशे के आदी मरीजों को उपचार मुहैया करवाने के मद्देनजर, सेहत विभाग की तरफ से सभी कम्युनिटी सेहत केन्द्रों में ओ.ओ.ए.टी. क्लीनिकों की स्थापना की जा रही है और इस समय लुधियाना में 16 ओ.ओ.ए.टी. क्लीनिक स्थापित किये गए हैं जहाँ नशे के आदी मरीजों को अस्पताल में दाखिल किये बिना ही इलाज मुहैया करवाया जा रहा है। उन्होंने कहा कि सबंधित अथारिटी को इन कलीनिकों और केन्द्रों को स्टैंडर्ड आपरेटिंग प्रोटोकोल के अंतर्गत कारगुजारी करने और इन केन्द्रों में आने वाले पीडितों की हर रोज की उपस्थिति सुनिष्चित करने के निर्देष दिए गए हैं। इन केन्द्रों में जरूरी दवाओं की उपलब्धता और मुफ्त टैस्टों बारे खुलासा करते हुए उन्होंने कहा कि जिले के नशा छुडाओ केन्द्रों और ओ.ओ.ए.टी. क्लीनिकों में सभी दवाएँ मौजूद हैं। उन्होंने आगे कहा कि जो सरकारी नशा छुडाओ केंद्र अस्पतालों के साथ जुड़े हुए हैं, उन केन्द्रों पर मुफ्त टैस्टों की सुविधा भी दी गई है। उन्होंने कहा कि यह सही है कि ओ.ओ.ए.टी. क्लीनिकों में मरीजों की रजिस्ट्रेशन बढ़ी है और ओ.पी.डी. पर आधारित होने के कारण और मुफ्त इलाज मुहैया करवाने की वजह से इन केन्द्रों को पहल दी जा रही है। उन्होंने कहा कि राज्य के ओ.ओ.ए.टी. क्लीनिकों में जून में एक दिन नये मरीजों की औसतन संख्या 70 थी, जो कि जुलाई में बढ़कर 408 तक पहुँच गई है। अगले दो सप्ताहों में यह संख्या और ज्यादा बढ़ने की उम्मीद है। उन्होंने कहा कि राज्य भर में 118 ओ.ओ.ए.टी. क्लीनिक चल रहे हैं। उन्होंने कहा कि कम्युनिटी सेहत केन्द्रों में बढ़िया इलाज उपलब्ध करवाने के मद्देनजर, टीमें जिसमें मैडीकल अफसर, फार्मासिस्ट, स्टाफ नर्स और डाटा एंट्री आपरेटर शामिल हैं, को सामर्थ्य निर्माण प्रशिक्षण (कपैस्टी बिल्डिंग प्रशिक्षण) दिया गया है। उन्होंने आगे कहा कि ओ.ओ.ए.टी. केंद्र ओ.पी.डी. पर आधारित हैं। विभाग की तरफ से सिर्फ गंभीर मरीजों को ही इन्डोर सुविधाएं दी जा रही हैं और ज्यादातर मरीजों को ओ.पी.डी. में ही इलाज मुहैया करवाया जा रहा है। उन्होंने आगे कहा कि राज्य के मनोरोग माहिर इन ओ.ओ.ए.टी. केन्द्रों के इंचार्ज हैं और विभाग की तरफ से इन केन्द्रों की सही कारगुजारी के लिए मैडीकल अफसरों, काउंसलरों, स्टाफ नर्सें और डाटा एंट्री ओपरेटरों को पहले ही प्रशिक्षण दिया जा चुका है।